قالماق؛ خوشوموز گلن یئر، واقت، دورومدا اولور. ایستیریک اولدوغوموز یئرده قالاق. اؤزوموزه خوش کئچیردیریک. زامانی دایاندیرا بیلسک، قالا بیلهریک. قالماغیمیز، بیر یئره کیمی اؤز الیمیزده اولور. اوندان اویانا، بیزلیکدن چیخیر. قالماغیمیز اوچون بیرلرینی قاندیرمالیییق. ائله یئرلر ده وار، قاندیرماق یئترلی اولمور. تکجه یول گئتمکدیر.
گئتمک؛ قالمادیغیمیزدا اولور. قالماقدان یورولدوغوموزدا اولور. بیر یئرده دایانماقدان یورولوروق، باش گؤتوروروک گئدک، هارا بیلمیریک. تکجه بیلدیـییمیز گئتمهییمیز دیر. قالماقدان یورولدوغوموزدا گئتدیییمیز یئری بیلمهدیـییمیزه باخمایاراق، گئتمهیی سئویریک. گئتمکدن سؤز سالیریق، بلکه بیری دئیه گئتمه. بیری دئمیر، هامی بیلیر گئتمهلیییک. قالماغیمیزا سؤز آلانمیریق.
azb_Arab azb_Arab